hotchpotch/miracl-hf-unified huggingface dataset:
इउ-त्संग
इउ-त्संग (तिब्बती: དབུས་གཙང་, अंग्रेज़ी: ) या त्संग-इउ तिब्बत के तीन पारम्परिक प्रान्तों में से एक है, जिन्हे तिब्बती भाषा में तिब्बत के तीन 'चोलका' कहा जाता है। अन्य दो प्रान्त खम और अम्दो हैं। इउ-त्संग तिब्बत के केन्द्रीय और पश्चिमी हिस्सों पर विस्तृत है, जिसमें यरलुंग त्संगपो नदी का जलसम्भर क्षेत्र, कैलाश पर्वत का इलाक़ा और चांगथंग पठार का अधिकतर क्षेत्र शामिल है। तिब्बत पर जनवादी गणतंत्र चीन का क़ब्ज़ा होने के बाद उसकी सरकार ने तिब्बत का प्रशासनिक विभाजन कर दिया और इउ-त्संग का भूक्षेत्र अब तिब्बत स्वशासित प्रदेश नामक प्रान्त में सम्मिलित है। ऐतिहासिक रूप से इउ-त्संग तिब्बत के 'इउ' और 'त्संग' नामक दो इलाक़ों के विलय से बना था और यह तिब्बती संस्कृति की केन्द्रीय भूमि माना जाता है। ग्यांत्से और शिगात्से के शहर त्संग क्षेत्र में आते हैं जबकी ल्हासा इउ क्षेत्र में स्थित है।
अम्दो
अम्दो (तिब्बती: ཨ༌མདོ, अंग्रेज़ी: ) तिब्बत के तीन पारम्परिक प्रान्तों में से एक है, जिन्हे तिब्बती भाषा में तिब्बत के तीन 'चोलका' कहा जाता है। अन्य दो प्रान्त खम और इउ-त्संग हैं। यह क्षेत्र माचू नदी (पीली नदी) से लेकर द्रीचू नदी (यांग्त्से नदी) तक विस्तृत है। १४वें दलाई लामा का जन्म अम्दो क्षेत्र में ही हुआ था। यह इलाक़ा कई महत्वपूर्ण लामाओं (तिब्बती बौद्ध भिक्षुक नेताओं) की मातृभूमि रहा है और इसने तिब्बत के सांस्कृतिक व धार्मिक विकास में गहरी भूमिका अदा की है। तिब्बत पर जनवादी गणतंत्र चीन का क़ब्ज़ा होने के बाद उसकी सरकार ने तिब्बत का प्रशासनिक विभाजन कर दिया और अम्दो का भूक्षेत्र अब चिंगहई और कुछ हद तक गान्सू प्रान्तों में सम्मिलित है।
खम
खम (तिब्बती: ཁམས, अंग्रेज़ी: ) तिब्बत के तीन पारम्परिक प्रान्तों में से एक है, जिन्हे तिब्बती भाषा में तिब्बत के तीन 'चोलका' कहा जाता है। अन्य दो प्रान्त अम्दो और इउ-त्संग हैं। यह पहाड़ी शृंखलाओं और तंग घाटियों का क्षेत्र है। यहाँ के लोग तिब्बती में खम-पा (, यानि खम-के-लोग) कहलाते हैं और ल्हासा के तिब्बतियों से अलग रूपरंग, वेशभूषा और बोलने का लहजा रखते हैं। ऐतिहासिक रूप से खम 'चुशी गंगद्रुक' () के नाम से भी जाना जाता था, जिसका मतलब 'चार नदियाँ और छह पर्वतमालाएँ' है। तिब्बत पर जनवादी गणतंत्र चीन का क़ब्ज़ा होने के बाद उसकी सरकार ने तिब्बत का प्रशासनिक विभाजन कर दिया और खम का भूक्षेत्र अब सिचुआन और कुछ हद तक युन्नान प्रान्तों में सम्मिलित है। १९५४ में खम के लोगों ने चीन के ख़िलाफ खुला विद्रोह कर दिया, जो 'खम्पा विद्रोह' के नाम से जाना जाता है। उन्होनें बाहरी दुनिया से मदद मांगी लेकिन कोई सहायता न मिलने पर यह विद्रोह चीन की सरकार द्वारा कुचला गया।
२००३ यूईएफए चैंपियंस लीग फाइनल
२००३ यूईएफए चैंपियंस लीग फाइनल 2002-03 यूईएफए चैंपियंस लीग के विजेता का फैसला करने के लिए 28 मई 2003 पर मैनचेस्टर, इंग्लैंड में ओल्ड ट्रैफर्ड में हुई एक फुटबॉल मैच था। जुवेंटस और मिलान: अंतिम मैच दो इतालवी टीमों के बीच था। खेल अतिरिक्त समय के बाद 0-0 समाप्त हो गया था के बाद मिलान मैच एक पेनाल्टी के माध्यम से शूट आउट जीता। यह मिलान यूरोपीय कप में उनकी छठी सफलता दी।
प्रागनुभविक संख्या
गणित में, प्रागनुभविक संख्या (transcendental number) उन संख्याओं को कहते हैं जो परिमेय गुणांकों वाले किसी भी अशून्य बहुपद समीकरण की मूल न हों। π (पाई) और e दो प्रमुख प्रागनुभविक संख्याएँ हैं। यह सिद्ध करना कि कोई दी हुई संख्या प्रागनुभविक है, आसान नहीं है। फिर भी प्रागनुभविक संख्याएँ विरल (rare) नहीं हैं।
सभी वास्तविक प्रागनुभविक संख्याएँ अपरिमेय हैं जबकि सभी अपरिमेय संख्याएँ प्रागनुभविक नहीं होतीं। उदाहरण के लिए '2 का वर्गमूल' एक अपरिमेय संख्या है किन्तु प्रागनुभविक संख्या नहीं है क्योंकि यह बहुपद समीकरण x − 2 = 0 का मूल है।
E (गणितीय नियतांक)
गणित में e एक प्रागनुभविक संख्या है। इसका मान लगभग 2.71828 है। इसको यदाकदा 'आयलर संख्या' (Euler's number) भी कहते हैं। e एक महत्त्वपूर्ण गणितीय नियतांक है। प्राकृतिक लघुगणक का आधार यही संख्या ली जाती है।
e को निम्नलिखित दो व्यंजकों द्वारा पारिभाषित किया जाता है-
e एक प्रागनुभविक अपरिमेय संख्या है।
इक्सपोनेन्सियल फलन e इस कारण भी महत्त्वपूर्ण है क्योंकि यह एकमात्र फलन है जिसका अवकलज (differential) भी स्वयं यही फलन है। (अतः इसका प्रति-अवकलज भी यही है)
इस सूत्र में x = π रखने पर आयलर सर्वसमिका प्राप्त होती है-
अहा जिंदगी
अहा जिंदगी हिन्दी भाषा में एक मासिक पत्रिका है। यह भास्कर समूह की एक महत्वपूर्ण पत्रिका है, जो 6, द्वारिका सदन, "प्रेस कॉम्‍प्‍लेक्‍स, एम॰ पी॰" नगर, भोपाल से प्रकाशित होती है।
ओशो टाइम्स
ओशो टाइम्स हिन्दी की एक पत्रिका है।यह एक नई तरह की कॉफी टेबल के लिये नोटबुक साइज़ की प्यारी सी पत्रिका है, जो ओशो से परिचय कराती हैं और यह भी बताती है कि आज के संदर्भ में "ओशो" का उनके लिये क्या महत्व है। आकर्षक डिज़ाइनों और भरपूर चित्रों से सुसज्जित यह 150- पृष्ठ की पत्रिका कम दाम की है लेकिन इसके साथ एक उपयुक्त उपहार प्रदान किए जाते हैं, जिसमें ओशो से परिचय तथा मैडिटेशन रिज़ॉर्ट और ध्यान की सक्रिय विधियों के बारे में जानकारी दी गयी होती है। इसके अतिरिक्त आप जान पाएंगे ओशो डॉट कॉम वैबसाइट, नवीनतम वीडियो, ऑडियो, प्रकाशित पुस्तकें, ओशो आर्ट, ओशो योग और ज़ेन टैरो के बारे में। साथ ही इसमें ऐसे आलेख भी प्रकाशित होते हैं, जो ध्यान के बुनियागी फायदे, श्रवण की कला बोध को जगाने में एक अभ्यास के रूप में कैसे सहयोगी हो, बिज़नैस मैनेजमैंट के अनूठे क्षेत्र में सजग प्रयोग और इन सबसे बढ़कर, ओशो - देशना किस प्रकार हमें सहज व लयबद्ध जीवन जीने का विकल्प देती है पर प्रकाश डालते हैं। इस पत्रिका की संपादक अमृत साधना हैं।
कथाबिम्‍ब
कथाबिम्‍ब हिन्दी की एक कथाप्रधान त्रैमासिक पत्रिका है। यह मुंबई से प्रकाशित होती है।
यह पत्रिका वर्ष- 1979 से लगातार प्रकाशित हो रही है। प्रारंभ में कुछ वर्षों तक ‘कथाबिम्ब’ द्वैमासिक पत्रिका के रूप में प्रकाशित होती थी। इस तरह गर एक स्थूल अनुमान लगाया जाए तो अब तक पत्रिका के 100 से कुछ अधिक अंक प्रकाशित हो चुके हैं। कहना न होगा कि इस दौरान हजारों छोटे-बड़े रचनाकारों को ‘कथाबिम्ब’ ने एक स्वस्थ मंच प्रदान किया है। प्रारंभ से ही पत्रिका ने हिन्दी कहानी को प्रधानता देते हुए अपने आपको किसी वाद, खेमे या गुट से अलग रखा। यही कारण है कि आज देश की कुछ इनी-गिनी लोकप्रिय पत्रिकाओं में ‘कथाबिम्ब’ की एक अलग पहचान बन गई है।
नया ज्ञानोदय
नया ज्ञानोदय हिन्दी की एक साहित्यिक पत्रिका है। यह भारतीय ज्ञानपीठ नई दिल्ली द्वारा प्रतिमाह प्रकाशित की जाती है।आरम्भ में यह पत्रिका जनवरी,1949 से फरवरी,1970 तक "ज्ञानोदय" नाम से प्रकाशित होती रही बाद में 2003 से इसका पुन: प्रकाशन "नया ज्ञानोदय" नाम से शुरू हुआ।
प्रारम्‍भ शैक्षिक संवाद
प्रारम्‍भ शैक्षिक संवाद हिन्दी की एक त्रैमासिक पत्रिका है। यह पत्रिका लखनऊ से नालंदा-गैर सरकारी संस्था के द्वारा वर्ष 2003 से प्रभात झा के सम्पादन में नियमित रूप से प्रकाशि‍त हो रही है तथा उत्तर प्रदेश से इस विषय पर निकलने वाली इकलौती पत्रिका है। इसमें प्राथमिक शि‍क्षा में विकल्पों की तलाश करते हुए लेख, प्राथमिक शि‍क्षा में भाषा, गणि‍त, पर्यावरण अध्ययन, कला आदि पर विचारात्मक आलेख, शि‍क्षक प्रशि‍क्षण सम्बंधी सामग्री, शि‍क्षकों के अनुभव, शि‍क्षा के सामाजिक संदर्भ को रेखांकित करते हुए आलेख तथा बाल मनोविज्ञान के व्यवहारिक पक्ष एवं उससे जुडी कहानियां व कविताएं आदि प्रकाशि‍त होती हैं।
राष्‍ट्रधर्म
'राष्‍ट्रधर्म' पत्रिका हिन्दी जगत की एक श्रेष्ठ, विश्वसनीय एवं राष्ट्रवादी पत्रिका है। भारत को स्वाधीनता १५ अगस्त १९४७ को मिली थी और ठीक १५ दिन बाद अर्थात ३१ अगस्त १९४७ को इस पत्रिका का प्रथम संस्करण छपकर बाज़ार में आ गया था; एक तरह से कहा जाए तो स्वाधीन भारत में हिन्दी भाषा में छपी प्रथम राष्ट्रीय पत्रिका थी।
समकालीन भारतीय साहित्‍य
समकालीन भारतीय साहित्‍य से इनसे तात्पर्य होता है:
समकालीन सरोकार
समकालीन सरोकार हिन्दी की एक पत्रिका है। यह लखनऊ से प्रकाशित होती है।
साहित्‍य अमृत
साहित्‍य अमृत हिन्दी की एक पत्रिका है। प्रभात प्रकाशन द्वारा प्रकाशित यह साहित्यिक पत्रिका हिन्दी में छपती है और नई दिल्ली से निकलती है। इस समय इसके सम्पादक त्रिलोकीनाथ चतुर्वेदी हैं।
साहित्‍य भारती
साहित्‍य भारती हिन्दी की एक पत्रिका है।
शैक्षिक पलाश
शैक्षिक पलाश हिन्दी की एक पत्रिका है। यह राज्य शिक्षा केंद्र भोपाल द्वारा संचालित होती है।
अखंड ज्योति
अखण्ड ज्योति, भारत की सात से अधिक भाषाओं में प्रकाशित एक मासिक पत्रिका है जो प्रेरणाप्रद, आध्यात्मिक एवम् सामाजिक विषयों पर विभिन्न समसामयिक लेखों के साथ-साथ जीवन के प्रत्येक विषय से सम्बन्धित समस्या के समाधानों की ओर प्रेरित तथा मार्गदर्शित करती है। अखंड ज्योति संस्थान द्वारा इसे 1938 में शुरू किया गया था। 1950 से ये बिना रुके मथुरा से प्रकाशित हो रही अखिल विश्व गायत्री परिवार के संस्थापक, महान कर्मयोगी पं श्रीराम शर्मा आचार्य इस पत्रिका के संस्थापक हैं। यह व्यापक रूप से सामाजिक मुद्दों, व्यक्तित्व विकास और वैज्ञानिक आध्यात्मिकता को कवर करता है। यह अखिल विश्व गायत्री परिवार की मुख्य पत्रिका है।
पत्रिका का उद्घाटन अंक वसंत पंचमी जनवरी 1938 को प्रकाशित किया गया था। आगरा के एक छोटे से परिसर के साथ हिंदी में पत्रिका शुरू की गई थी। द्वितीय विश्व युद्ध के कारण कच्चे माल की अनुपलब्धता के कारण प्रकाशन को जल्द ही रोकना पड़ा। जनवरी 1940 में 500 प्रतियों के साथ प्रकाशन फिर से शुरू हुआ। 1941 में यह मथुरा में स्थानांतरित हो गया। तब से आज तक यह बिना किसी रुकावट के जारी है। पत्रिका अब 7 से अधिक भाषाओं में प्रकाशित होती है। प्रकाशकों का दावा है कि इसका प्रचलन 15 लाख से अधिक है।
पत्रिका के पहले संपादक, पं. श्रीराम शर्मा आचार्य, भारतीय स्वतंत्रता संग्राम के एक सेनानी और सक्रिय पत्रकार थे। उन्होंने हिंदी दैनिक 'सैनिक' में श्री कृष्णदत्त पालीवाल की सहायता की थी, जहाँ वे दैनिक कॉलम 'मत्त प्रलाप' लिखते थे। उन्होंने प्राचीन हिंदू धर्मग्रंथों के भाष्य सहित तीन हजार दो सौ से अधिक पुस्तकें लिखी हैं। 1990 में, अखिल विश्व गायत्री परिवार की सह-संस्थापक श्रीमती भगवती देवी शर्मा ने संपादन का कार्य संभाला।  प्रणव पंड्या, निदेशक, ब्रह्मवर्चस शोध संस्थान 1994 में इस पत्रिका के मुख्य संपादक बने और अभी भी सेवारत हैं।
अनंत अविराम
अनंत अविराम हिन्दी की एक ऑनलाइन वेब पत्रिका है।
भारत दर्शन
न्यूज़ीलैंड से प्रकाशित 'भारत-दर्शन' इंटरनेट पर विश्व का पहला हिन्दी प्रकाशन था। इसके पश्चात भारत से दैनिक जागरण और तत्पश्चात वेबदुनिया इंटरनेट पर प्रकाशित हुए।  भारत दर्शन हिन्दी की एक ऑनलाइन वेब पत्रिका है। यह न्यूज़ीलैंड से प्रकाशित होने वाली एक हिन्दी साहित्यिक पत्रिका है और हिन्दी भाषा के प्रचार और प्रसार में प्रयासरत है। इसका ध्येय है उच्च स्तरीय साहित्य व लेखन को बढावा देना व लुप्त होती हुई हिन्दी विधाओं को जीवित रखना है।
पत्रिका की पृष्ठभूमि और इतिहास
भारत-दर्शन का पहला मुद्रित अंक सितंबर 1996 में प्रकाशित हुआ था। पाठकों के असीम स्नेह के चलते इसी अंक का द्वितीय संस्करण अक्टूबर-नवम्बर 1996 प्रकाशित करना पड़ा था। इसके पहले अंक के द्वितीय संस्करण के समय ही इसका आईएसएसएन 1173-9843 ले लिया गया था। भारत-दर्शन का मुद्रण भी पारंपरिक‘ऑफसेट प्रिंटिंग’ न होकर ‘डिजिटल’ था। पहला अंक ए 5 के आकार का, ‘श्वेत-श्याम’ (Black on White) व 8 पृष्ठ का था।   इसके पश्चात पत्रिका द्विमासिक  के रूप में प्रकाशित होती रही। इसी बीच 1997 में पत्रिका का इंटरनेट संस्करण भी उपलब्ध करवाया दिया गया। लगभग 10 वर्षों तक भारत-दर्शन के दोनों संस्करण एक साथ चलते रहे। 2007 में इसका मुद्रित संस्करण स्थगित कर दिया गया और पूरी ऊर्जा के साथ इसका वेब प्रकाशन जारी रखा गया। यह पत्रिका इस समय इंटरनेट पर सर्वाधिक पढ़ी जाने वाली हिन्दी साहित्यिक पत्रिका है।   भारत-दर्शन कर्म में विश्वास रखता है और फल की इच्छा किए बिना, अपने नन्हें कदमों से लम्बे रास्ते पर निरंतर आगे बढ रहा है। यदि हिन्दी भाषा के विकास में हम किंचित भी कुछ कर पाए तो अपने प्रयास को सफल समझेंगे।
भारत संदेश
भारत संदेश संयुक्त राज्य अमेरिका से प्रकाशित होने वाली हिन्दी की एक पत्रिका है।
हिंदीनेस्ट डॉट कॉम
हिंदीनेस्ट डॉट कॉम हिन्दी की एक ऑनलाइन वेब पत्रिका है।
हिंदुस्तान बोल रहा है
हिंदुस्तान बोल रहा है हिन्दी की एक ऑनलाइन वेब पत्रिका है।
सीमापुरी टाइम्स
सीमापुरी टाइम्स हिन्दी की एक ऑनलाइन वेब पत्रिका है।
विचार मीमांसा
विचार मीमांसा हिन्दी की एक ऑनलाइन वेब पत्रिका है।
युग मानस
युग मानस हिन्दी की एक ऑनलाइन वेब पत्रिका है।
आई.सी.एम.आर.
आई. सी.एम.आर. हिन्दी की एक विज्ञान पत्रिका है।
इलेक्ट्रॉनिकी आपके लिए
इलेक्ट्रॉनिकी आपके लिए. हिन्दी की एक विज्ञान पत्रिका है।
जल चेतना
जल चेतना. हिन्दी की एक विज्ञान पत्रिका है।
ड्रीम 2047
ड्रीम 2047. हिन्दी की एक विज्ञान पत्रिका है।
विज्ञान प्रगति
'विज्ञान प्रगति' हिन्दी में वैज्ञानिक एवं तकनीकी विषयों पर अद्यतन सामग्री देने वाली मासिक पत्रिका है। इसका प्रकाशन सन् १९५२ से आरम्भ हुआ। इसके प्रकाशन का मूल उद्देश्य सीएसआईआर की प्रयोगशालाओं में होने वाले वैज्ञानिक अनुसंधानों के बारे में सूचना देना था।
स्वतत्रता प्राप्ति के बाद भारत में जब हिन्दी को समुचित स्थान दिलाने के प्रयास कए जा रहे थे तब वैज्ञानिक तथा औद्योगिक अनुसंधान परिषद (सी. एस. आई. आर.) ने जन-मानस में हिन्दी भाषा में विज्ञान के प्रचार-प्रसार के लिए एक महत्वपूर्ण एवं दूरदर्शी निर्णय लिया जिसके फलस्वरूप वर्ष 1952 में विज्ञान प्रगति नामक लोकप्रिय विज्ञान पत्रिका के प्रकाशन का कार्य प्रारंभ हुआ। आरंभ में यह पत्रिका एक न्यूजलेटर के रूप में, सीएसआईआर की प्रयोगशालाओं में किए जा रहे वैज्ञानिक अनुसंधानों के बारे में सूचनाएं प्रकाशित करती थी। बाद में इसका प्रकाशन जन-मानस में वैज्ञानिक दृष्टिकोण जगाने तथा अंधविश्वास से छुटकारा दिलाने के लिए एक लोकप्रिय विज्ञान पत्रिका के रूप में किया जाने लगा। तब से लेकर आज तक अपने नाम के अनुरूप विज्ञान प्रगति भारत के लोगों को विज्ञान की प्रगति के बारे में जानकारी देती आ रही है। अगस्त 2010 में पत्रिका ने अपना 675वां अंक प्रकाशित किया। जनवरी 2011 यह लोकप्रिय विज्ञान पत्रिका अपने प्रकाशन के 60वें वर्ष में प्रवेश कर गयी।
अपना उद्देश्य 'जन-मानस के लिए विज्ञान' के अनुसार विज्ञान प्रगति भारतीय विज्ञान एवं प्रौद्योगिकी के योगदान को मानव कल्याण तथा उसके समाज पर प्रभाव के विभिन्न क्षेत्रों पर जानकारी प्रदान करती है। इस पत्रिका में अपना अमूल्य सहयोग देने वालों में श्री शिवराज पाटिल, पूर्व लोकसभा अध्यक्ष; डॉ एस. जेड. कासिम, पूर्व सदस्य (विज्ञान) योजना आयोग; डॉ॰ आर एक माशेलकर, पूर्व महानिदेशक सीएसआईआर; प्रो. ए. रहमान, पूर्व निदेशक निस्टैडस; प्रो. यशपाल; तथा डॉ॰ एन. विट्ठल सम्मिलित हैं।
विज्ञान प्रगति विभिन्न सामयिक विषयों पर विशेषांकों का प्रकाशन भी करती है। विज्ञान प्रगति की लोकप्रियता का अनुमान इस बात से लगाया जा सकता है कि इसकी प्रसार संख्या लोकप्रिय विज्ञान पत्रिकाओं में से सर्वाधिक है। देश के दूर-दराज के क्षेत्रों में इस पत्रिका के 10-11 लाख से ज्यादा पाठक होंगे। विदेशों में भी विज्ञान प्रगित के पाठक उपलब्ध हैं।
मेरी सहेली
मेरी सहेली महिलाओं पर केन्द्रित हिन्दी की एक सामाजिक पत्रिका है।
गृहलक्ष्‍मी
गृहलक्ष्‍मी महिलाओं पर केन्द्रित हिन्दी की एक सामाजिक पत्रिका है।
महकता आंचल
महकता आंचल महिलाओं पर केन्द्रित हिन्दी की एक सामाजिक पत्रिका है।
वुमेन ऑन टॉप
वुमेन ऑन टॉप महिलाओं पर केन्द्रित हिन्दी की एक सामाजिक पत्रिका है।
फिल्‍मी कलियां
फिल्‍मी कलियां भारतीय सिनेमा पर केन्द्रित हिन्दी की एक फिल्मी पत्रिका है।
फिल्‍मी दुनिया
फिल्‍मी दुनिया भारतीय सिनेमा पर केन्द्रित हिन्दी की एक फिल्मी पत्रिका है।
अभिनव बालमन
अभिनव बालमन बच्चों पर केन्द्रित हिन्दी की एक बाल पत्रिका है।
चकमक
चकमक बच्चों पर केन्द्रित हिन्दी की एक बाल पत्रिका है। है तो यह बच्चों के लिये, लेकिन बड़ों को भी पसंद आती है।
कई वर्ष तक 'होशंगाबाद विज्ञान शिक्षण कार्यक्रम चलाकर देशभर में विज्ञान शिक्षण व नवाचार के क्षेत्र में प्रसिद्ध हुई संस्था 'एकलव्य' मासिक 'चकमक ' पत्रिका प्रकाशित कर रही है। अब तक 'चकमक ' के 343 अंक प्रकाशित हो चुके हैं। कहने को तो यह आठवीं कक्षा तक के बच्चों की पत्रिका है पर इसकी रोचकता के कारण बड़े भी इसे चाव से पढ़ते हैं। इसमें कहानियाँ, कविताएँ, लेख, चित्र पहेली, बच्चों की रचनाएँ खास अंदाज में होती हैं।
बाल साहित्य के नाम पर अब तक हम उपदेशात्मक, राजा-रानियों और जानवरों की कहानियाँ पढ़ने के अभ्यस्त हो चुके हैं। 'चकमक ' बाल साहित्य का यह मिथक तोड़ती है। बच्चों का जीवन भी, जीवन का महत्वपूर्ण भाग है, इसमें सुख-दुःख, छल-कपट, योजनाएँ और समझ का तालमेल है। बाल अवस्था में भावनाओं का जटिल रूप पाया जाता है। एक बात जो बच्चे के जीवन को बड़ों से अलग करती है वह है उसका समाज, परिवेश व प्रकृति के प्रति वैज्ञानिक दृष्टिकोण जो हर बच्चे में होता है। इसीलिए तो बच्चा चीजों, नैतिक उपदेशों, घटनाओं को उल्ट-पलट कर देखता है और किसी भी बात को वैसे परम सत्य की तरह स्वीकार नहीं करता जैसे बड़े आमतौर पर कर लेते हैं। 'चकमक ' में ऐसी ही सामग्री होती है जो बाल मन की चंचलता को पकड़ने का प्रयास करती है।
गीतकार गुलजार जैसे बड़े नाम 'चकमक 'के साथ जुड़े हुए हैं।
देवपुत्र
देवपुत्र बच्चों पर केन्द्रित हिन्दी की एक बाल पत्रिका है। यह भारत की सर्वाधिक प्रसार संख्या वाली बाल पात्रिका है। यह इन्दौर से प्रकाशित होती है। इसका उद्देश्य बालकों में सृजनात्मकता व अभिव्यक्ति का विकास करना है। देवपुत्र के प्रधान सम्पादक श्री कृष्ण कुमार अष्ठाना हैं। सम्पादक श्री विकास दवे हैं। सरस्वती बाल कल्याण न्यास, इन्दौर म.प्र. इसके प्रकाशक हैं।
1 दिसम्बर 1985 को देवपुत्र एक स्मारिका के रूप में प्रारम्भ हुई थी। कुछ वरिष्ठ मार्गदर्शकों की इच्छा के कारण इसने एक वार्षिक पत्रिका का रूपधारण कर लिया। धीरे धीरे इसी इच्छाशक्ति ने इसे मासिक पत्रिका का रूप दे दिया। रोशनलाल सक्सेना और विश्वनाथ मित्तल ने इस नन्हे से पौधे को बालपन से दुलराया, सहलाया और अपने स्नेह से सींचकर शिशु से बालरूप तक बढ़ने में सहयोग दिया। 1991 तक वे कृमशः देवपुत्र के सम्पादन का भार सम्हालते रहे। उसके बाद कृष्णकुमार अष्ठाना ने पूरी विनम्रता के साथ इस बाल पत्रिका को अपनी स्नेहमयी गोद में स्वीकार किया।
बाल भास्कर
बाल भास्‍कर एक हिन्दी साप्ताहिक बाल पत्रिका है। इसका प्रकाशन बच्चों को ध्यान में रख कर किया गया है। इस पत्रिका का प्रकाशन भास्कर समूह करता है। यह इसके समाचार पत्र दैनिक भास्कर के साथ वैकल्पिक रूप से प्राप्त की जा सकती है।
अक्षर पर्व
अक्षर पर्व हिन्दी की एक पत्रिका है।
गद्य कोश
गद्य कोश हिंदी साहित्य का एक ऑनलाइन संग्रह है। गद्य कोश भारतीय साहित्य का इंटरनेट पर उपलब्ध एकमात्र विश्वकोश है। इसमें हिन्दी-उर्दू के अलावा और भी बहुत-सी भारतीय भाषाओं व बोलियों में रचा गया साहित्य उपलब्ध है। यह वेबसाइट देवनागरी यूनिकोड फ़ॉन्ट का प्रयोग करती है।
जानकी पुल
जानकी पुल हिन्दी का एक ऑनलाइन वेब पोर्टल है।
भारतीय पक्ष
भारतीय पक्ष हिन्दी का एक ऑनलाइन वेब पोर्टल है।
समालोचन
समालोचन हिन्दी का एक ऑनलाइन वेब पोर्टल है। यह साहित्य, विचार और कलाओं की हिंदी की प्रतिनिधि वेब पत्रिका है. डिजिटल माध्यम में स्तरीय, विश्वसनीय और सुरुचिपूर्ण साहित्यिक पत्रिका की जरूरत को ध्यान में रखते हुए 'समालोचन' का प्रकाशन २०१० से प्रारम्भ हुआ, तब से यह नियमित और अनवरत है. विषयों की विविधता और दृष्टियों की बहुलता ने इसे हमारे समय की सांस्कृतिक परिघटना में बदल दिया है.
साहित्य कुंज
साहित्य कुंज हिन्दी का एक ऑनलाइन वेब पोर्टल है। यह एक पाक्षिक पत्रिका है जिसका नया अंक हर माह पहली और पंद्रह तारीख़ को उपलब्ध होता है। इस जालघर पर साहित्य की लगभग सभी विधाएँ उपलब्ध हैं। लेखकों केलिए "लेखकों के लिए सहायता" का अलग एक पन्ना है जिसमें बाहरी कड़ियाँ दी गयी हैं। इस पन्ने द्वारा पाठक साँचा:शब्दसागर, मानक हिन्दी वर्तनी, व्याकरण और हिन्दी में विराम चिह्नों के प्रयोग के बारे में जानकारी प्राप्त कर सकते हैं।
जालघर में प्रत्येक लेखक का अपना पन्ना है जहाँ पर साहित्य कुंज में प्रकाशित उनकी रचनाओं के लिंक हैं। इसके अतिरिक्त प्रत्येक मुख्य विधा और उपविधा के भी इंडेक्स हैं। पाठक लगभग किसी भी पृष्ठ से किसी अन्य पृष्ठ तक कुछ क्लिक्स में जा सकता है। यह पत्रिका सन्‌ २००४ से प्रकाशित हो रही है और इसका प्रकाशन और संपादन सुमन कुमार घई कर रहे हैं।
हिन्दी कुंज
हिन्दी कुंज हिन्दी का एक ऑनलाइन वेब पोर्टल है। हिंदीकुंज में हिंदी भाषा के अंतर्गत, व्याकरण, ई-बुक, विभिन्न रचनाकारों की कहानियाँ व कविता आदि का संकलन किया गया है। नवोदित रचनाकारों की रचनाएँ भी यहाँ पढने को मिल जाती हैं। हिंदी साहित्य के विद्यार्थियों के लिए सामायिक लेख, कविता, उपन्यास, हिंदी साहित्य का इतिहास आदि यहाँ पर उपलब्ध है।
हिन्दी समय
हिन्दी समय हिन्दी का एक ऑनलाइन वेब पोर्टल है।
सारस सलिल
सारस सलिल एक हिन्दी पत्रिका है।
प्रतियोगिता दर्पण
प्रतियोगिता दर्पण एक हिन्दी की प्रतियोगी पत्रिका है।
अक्षय जीवन
अक्षय जीवन स्वस्थ्य पर केन्द्रित हिन्दी की एक पत्रिका है।
निरोग धाम
निरोग धाम स्वास्थ्य/स्वस्थ पर केन्द्रित हिन्दी की एक पत्रिका है।
नफा नुकसान
नफा नुकसान हिन्दी की एक वित्त पत्रिका है।
बिजनेस भास्कर
बिजनेस भास्कर हिन्दी की एक वित्त पत्रिका है।
मोल तोल
मोल तोल हिन्दी की एक वित्त पत्रिका है।
मनी मंत्र
मनी मंत्र हिन्दी की एक वित्त पत्रिका है।
मीडिया विमर्श
मीडिया विमर्श हिन्दी का एक ऑनलाइन समाचार पोर्टल है।।
बकाया
बकाया ऋण के एक भाग के रूप में काम में लिया जाने वाला शब्द है जो कुछ भाग चुकता करने के पश्चात बचता है। बकाया राशी वह राशी होती है जो मूल ऋण राशी में से उस दिन के पश्चात किये गये सभी भुगतान जैसे किराया, लगान, बीजक, रायल्टी (या ठेका या ठीका) आदि सहित करने के पश्चात शेष रहती है।
बकाया भुगतान एक सेवा आरम्भ करने के पश्चात उसके भुगतान के लिए उपयोग किया जाता है। इस अवस्था में शब्द "बकाया" किसी प्रकार के उल्लंघन पर लागू नहीं होता।
रगंरूटी खेडा
रगंरूटी खेडा एक गांव है। जो असंध तहसील करनाल जिला हरियाणा राज्य में पडता है। यह गांव असंध तहसील से 5 कि॰मी॰ दूर है।
वॅल्ड
वॅल्ड या वेल्ड () दक्षिणी अफ्रीका के खुले क्षेत्रों को कहते हैं जो काफ़ी हद तक घास व छोटी झाड़ों से ढके हुए मैदानी क्षेत्र हैं। वॅल्ड विशेषकर ज़िम्बाबवे, बोत्सवाना, नामीबिया और दक्षिण अफ़्रीका के कई भागों में वस्तृत है। ऐसे घासदार मैदान लगभग सभीमहाद्वीपों पर भी मिलते हैं: इन्हें उत्तरी अमेरिका में "प्रेरी", यूरेशिया में "स्तॅप" या "स्तॅपी" (steppe), दक्षिण अमेरिका में "पाम्पा" (pampa) और दक्षिणी अफ़्रीका में "वॅल्ड" (veld) कहा जाता है।
आफ़्रीकान्स भाषा में खुले क्षेत्र को 'फ़ल्ड' कहते हैं जो 'veld' लिखा जाता है और अंग्रेज़ी के 'field' (फ़ील्ड) शब्द का सजातीय है - ध्यान दें कि रोमन लिपि का 'v' अक्षर आफ़्रीकान्स, डच और जर्मन भाषाओं में 'फ़' उच्चारित किया जाता है लेकिन उन्हें न बोलने वाले इसे 'व' उच्चारित करते हैं। शुरु में आफ़्रीकान्स बोलने वालों ने जब दक्षिणी अफ़्रीका के घासदार मैदानों को 'veld' लिखना-कहना आरम्भ किया तो आफ़्रीकान्स न बोलने वालों ने उसको 'वॅल्ड' उच्चारित करना शुरु कर दिया और यही उच्चारण आजतक प्रचलित है। 'वॅल्ड' शब्द में 'ऍ' स्वर के उच्चारण पर ध्यान दें - यह 'ए' और 'ऐ' के उच्चारण से अलग है और इन तीनों की तुलना अंग्रेज़ी के 'पैन' (pan, अर्थ: तवा या तवे जैसा बर्तन, 'ऐ' का स्वर), 'पेन' (pain, अर्थ: दर्द, 'ए' का स्वर) और 'पॅन' (pen, अर्थ: क़लम, 'ऍ' का स्वर) से देखी जा सकती है।
W व Z बोसॉन
मानक प्रतिमान में दुर्बल अन्योन्य क्रिया के बल वाहक कण हैं। W बोसॉन का द्रव्यमान 80.4 GeV/"c" और आवेश ±1 होता है अतः सामान्यतः इसे द्वारा लिखा जाता है। Z बोसॉन का द्रव्यमान 91.2 GeV/"c" तथा आवेश शून्य होता है। Z बोसॉन का प्रतीक चिह्न है।
चूँकि W बोसॉन एक आवेशित कण है अतः विद्युत चुम्बकीय अन्योन्य क्रियाओं में भाग लेता है लेकिन Z बोसॉन उदासीन होने के कारण विद्युत चुम्बकीय अन्योन्य क्रियाओं में भाग नहीं लेता।
फिंगेश्वर
फिगेश्वर छत्तीसगढ़ की पुरातात्विक महत्व की एक नगरी है। यह छत्तीसगढ़ के छत्तीस गढों में से एक स्वतंत्र गढ रहा है। यह नगर अभी छ्त्तीसगढ के नवीन जिला गरियाबन्द के 5 विकासखण्डो में से एक है। यहाँ फणिकेश्वरनाथ महादेव का प्राचीन मन्दिर है। मन्दिर में प्राचीन शैल प्रतिमायें विद्मान हैं।
यहाँ पहले गोंड वंश के राजाओं का राज था।
यह नगर राजिम - महासमुन्द सडक मार्ग पर स्थित है।
निकटतम रेलवे स्टेशन -  रेल मार्ग-महासमुन्द 20
निकटतम हवाई अड्डा -रायपुर
यहाँ के दिवंगत राजा ठाकुर दलगंजन सिंह के द्वारा उच्चत्तर माध्यमिक विद्यालय स्थापित किया गया था। यह विद्यालय उस समय का है जब शिक्षा केवल सभ्रांत परिवारों के बच्चों को ही उप्लब्ध हुआ करती थी। ऐसे समय मे शिक्षा को सर्व सुलभ करने के उद्देश्य से यह शाला ठाकुर दलगंजन सिंह ने स्थापित करवाई थी। यहां स्नातक स्तर की शिक्षा हेतु फणिकेशवर नाथ महाविद्यालय स्थित है।
यहाँ फणिकेश्वरनाथ महादेव का प्राचीन मन्दिर है। मन्दिर में प्राचीन शैल प्रतिमायें विद्यमान हैं। यह छत्तीसगढ़ सरकार द्वारा संरक्षित स्मारक है।
यहाँ का दशहरा भी बस्तर के दशहरे जैसा प्रसिद्ध है। दशहरे के दिन ही राजा दलगंजन सिंह की अकाल मृत्यु हो जाने के कारण यहाँ दशमी तिथि को दशहरा नहीं मनाया जाता है, यहाँ तेरस तिथि को राजा दश्हरा मनाया जाता है। दशहरे में यहाँ रावण वध नहीं होता बल्कि कुलदेवी मावलीमाता की एवं अन्य रजवाडा देवी-देवताओं की शोभा यात्रा निकाली जाती है। प्रसिद्ध मावली माता मन्दिर मे पहले नर बलि की प्रथा प्रचलित थी। ऐसा नगर के बुजुर्गों का कहना है।
गरियाबंद
गरियाबंद (Gariaband) भारत के छत्तीसगढ़ राज्य के गरियाबंद ज़िले में स्थित एक छोटा-सा नगर है। यह उस ज़िले का मुख्यालय भी है।
गिरि या पर्वत से घिरे होने के कारण इसका नाम गरियाबन्द हुआ पहले इसका नाम गिरीबन्द था बाद में गरियाबंद कर दिया गया । मान्यता है कि पुरी के भगवान जगन्नाथ को भोग लगाने के लिये चावल इस जिले के देवभोग से भेजा जाता था। गरियाबन्द आदिवासी बाहुल्य जिला है। यहाँ विशेष जनजाति कमार (जनसंख्या 13,459) का निवास है। भुंजिया जनजाति का भी निवास है। दोनों जनजाति के विकास के लिये अभिकरणों का गठन किया गया है।
चार्म क्वार्क
यह क्वार्क का एक फ्लेवर है अथवा एक प्रकार का क्वार्क है जिसका आवेश +(2/3)e, द्रव्यमान 1.27 GeV/c तथा प्रचक्रण 1/2 होता है।
टॉप क्वार्क
यह क्वार्क का एक फ्लेवर है अथवा एक प्रकार का क्वार्क है जिसका आवेश +(2/3)e, द्रव्यमान 171.2 GeV/c तथा प्रचक्रण 1/2 होता है। टाॅप क्वार्क अब तक पाये गये फर्मियान कणों में सबसे भारी कण है। इसका द्रव्यमान टंगस्टन के परमाणु के लगभग बराबर होता है और यह चारों आधारभूत बलों गुरुत्वाकर्षण, विद्युत-चुम्बकीय, क्षीण नाभिकीय बल और प्रबल नाभिकीय बल को अनुभव करता है।
बॉटम क्वार्क
यह क्वार्क का एक फ्लेवर है अथवा एक प्रकार का क्वार्क है जिसका आवेश -(1/3)e, द्रव्यमान 4.2 GeV/c तथा प्रचक्रण 1/2 होता है।
म्यूऑन
म्यूऑन एक मूलभूत कण है। इसका प्रतीक चिह्न &muon; है। इसका आवेश इकाई (e) होता है अर्थात इलेक्ट्रॉन के समान होता है। विद्युतणु की भाँति यह कण भी लेप्टॉनों की श्रेणी में आता है। इसका द्रव्यमान 105.7 Mev/c है। इसका प्रचक्रण 1/2 होता है। आवेश के कारण यह दो फ्लेवर के साथ पाया जाता है जो एक दूसरे के प्रतिकण होते हैं अर्थात म्यूऑन () एवं प्रतिम्यूऑन ()।
"म्यूऑन" लेप्टॉन श्रेणी में आता है अतः यह दुर्बल अन्योन्य क्रिया में भाग लेता है। चूँकि यह एक आवेशित कण है अतः विद्युत चुम्बकीय अन्योन्य क्रियाओं में भी भाग लेता है।
टाऊ (कण)
टाऊ एक मूलभूत कण है। इसका प्रतीक चिह्न τ है। इसका आवेश इकाई (e) होता है अर्थात इलेक्ट्रॉन के समान होता है। विद्युतणु की भाँति यह कण भी लेप्टॉनों की श्रेणी में आता है। इसका द्रव्यमान 1.777 Gev/c है। इसका प्रचक्रण 1/2 होता है। आवेश के कारण यह दो फ्लेवर के साथ पाया जाता है जो एक दूसरे के प्रतिकण होते हैं अर्थात म्यूऑन () एवं प्रतिटाऊ ()।
"टाऊ" लेप्टॉन श्रेणी में आता है अतः यह दुर्बल अन्योन्य क्रिया में भाग लेता है। चूँकि यह एक आवेशित कण है अतः विद्युत चुम्बकीय अन्योन्य क्रियाओं में भी भाग लेता है।
इलेक्ट्रॉन न्यूट्रिनो
इलेक्ट्रॉन न्यूट्रिनो एक मूलभूत कण है। इसका प्रतीक चिह्न है। इसका आवेश शून्य होता है अर्थात यह एक उदासीन कण है। न्यूट्रिनों तीन प्रकार के होते हैं जिनमें से यह इलेक्ट्रॉन से सम्बद्ध लेप्टॉनों की श्रेणी में आता है। इसका द्रव्यमान लगभग शून्य माना जाता है, प्रायोगिक तौर पर इसका सीमान्त मान 2.2 Mev/c से कम है। इसका प्रचक्रण 1/2 होता है। यह दो फ्लेवर के साथ पाया जाता है जो कण और प्रतिकण हैं अर्थात इलेक्ट्रॉन न्यूट्रिनो () एवं इलेक्ट्रॉन प्रतिन्यूट्रिनो ()।
ज्ञात कणों में केवल न्यूट्रिनों ही ऐसे कण हैं जो केवल दुर्बल अन्योन्य क्रिया में भाग लेते हैं। न्यूट्रिनो प्रबल अन्योन्य क्रिया एवं विद्युत चुम्बकीय अन्योन्य क्रियाओं में भाग नहीं लेते। द्रव्यामान अज्ञात होने के कारण इनकी गुरुत्वीय अन्योन्य क्रिया का सही मान प्राप्त करना मुश्किल है।
म्यूऑन न्यूट्रिनो
म्यूऑन न्यूट्रिनो एक मूलभूत कण है। इसका प्रतीक चिह्न है। इसका आवेश शून्य होता है अर्थात यह एक उदासीन कण है। न्यूट्रिनों तीन प्रकार के होते हैं जिनमें से यह म्यूऑन से सम्बद्ध लेप्टॉनों की श्रेणी में आता है। इसका द्रव्यमान लगभग शून्य माना जाता है, प्रायोगिक तौर पर इसका सीमान्त मान 0.17 Mev/c से कम है। इसका प्रचक्रण 1/2 होता है। यह दो फ्लेवर के साथ पाया जाता है जो कण और प्रतिकण हैं अर्थात म्यूऑन न्यूट्रिनो () एवं म्यूऑन प्रतिन्यूट्रिनो ()।
ज्ञात कणों में केवल न्यूट्रिनों ही ऐसे कण हैं जो केवल दुर्बल अन्योन्य क्रिया में भाग लेते हैं। न्यूट्रिनो प्रबल अन्योन्य क्रिया एवं विद्युत चुम्बकीय अन्योन्य क्रियाओं में भाग नहीं लेते। द्रव्यामान अज्ञात होने के कारण इनकी गुरुत्वीय अन्योन्य क्रिया का सही मान प्राप्त करना मुश्किल है।
टाऊ न्यूट्रिनो
टाऊ न्यूट्रिनो एक मूलभूत कण है। इसका प्रतीक चिह्न है। इसका आवेश शून्य होता है अर्थात यह एक उदासीन कण है। न्यूट्रिनों तीन प्रकार के होते हैं जिनमें से यह टाऊ से सम्बद्ध लेप्टॉनों की श्रेणी में आता है। इसका द्रव्यमान लगभग शून्य माना जाता है, प्रायोगिक तौर पर इसका सीमान्त मान 15.5 Mev/c से कम है। इसका प्रचक्रण 1/2 होता है। यह दो फ्लेवर के साथ पाया जाता है जो कण और प्रतिकण हैं अर्थात टाऊ न्यूट्रिनो () एवं टाऊ प्रतिन्यूट्रिनो ()।
ज्ञात कणों में केवल न्यूट्रिनों ही ऐसे कण हैं जो केवल दुर्बल अन्योन्य क्रिया में भाग लेते हैं। न्यूट्रिनो प्रबल अन्योन्य क्रिया एवं विद्युत चुम्बकीय अन्योन्य क्रियाओं में भाग नहीं लेते। द्रव्यामान अज्ञात होने के कारण इनकी गुरुत्वीय अन्योन्य क्रिया का सही मान प्राप्त करना मुश्किल है।
ग्लुओन
ग्लुओन कण भौतिकी में एक मूलभूत कण है। इसका आवेश शून्य होता है अतः यह विद्युत चुम्बकीय अन्योन्य क्रियाओं में भाग नहीं लेता है। इसका द्रव्यमान शून्य होता है अतः यह गुरुत्वीय अन्योन्य क्रियाओं में भी भाग नहीं लेता। इस कण का प्रचक्रण 1 होता है। यह कण एक गेज बोसॉन है। यह कण प्रबल अन्योन्य क्रिया का बल वाहक कण है।
ग्लुओन कलर आवेशित (colour charge) होता है इस कारण यह आठ भिन आस्वादों (flavour) में पाया जाता है। जिन्हें गणितीय रूप में निम्न समीकरणों से प्राप्त किया जाता है:
केवल निम्न सम्भावित अवस्था के ग्लुऑन प्राप्त नहीं किये जा सकते:
चूँकि कलर (वर्ण) आवेश सहित एक कण मुक्त अवस्था में प्राप्त नहीं किया जा सकता अतः इसकी पहुँच केवल फर्मी कोटि (10 मीटर) की होती है।
पाइआन
कण भौतिकी में पाइआन अथवा पाइमेसॉन एक संयुक्त हैड्रॉन कण है। दो भिन्न क्वार्क के संयोजन से यह कण प्राप्त होता है। प्रकृति में तीन प्रकार के पाइआन , और पाये जाते हैं। पाइआन सबसे कम द्रव्यमान वाले मेसॉन कण होते हैं जो निम्न ऊर्जा पर प्रबल अन्योन्य क्रियाओं को साझने में सहायक है।
आविश्लेषिक फलन
गणित में, फलनों की आविश्लेषिक कक्षा निम्नलिखित प्रभाव के अंतरगत वास्तविक विश्लेषणात्मक फलनों का व्यापकीकरण है। यदि "f" अन्तराल ["a","b"] ⊂ R एक विश्लेषणात्मक फलन है और किसी बिन्दु पर "f" और इसके सभी अवकलज शून्य हैं तो "f", ["a","b"] में समान रूप से शून्य होगा। आविश्लेषिक कक्षा उन फलनों की व्यापक कक्षा है जिनमें उपरोक्त कथन सय है।
माना formula_1 धनात्मक वास्तविक संख्याओं का एक अनुक्रम है जहाँ "M" = 1 है। तब हम "f" ∈ "C"(["a","b"]) के लिए फलनों की कक्षा "C"(["a","b"]) परिभाषित करते हैं जो निम्न समीकरण को संतुष्ट करती है।
सभी "x" ∈ ["a","b"], कुछ नियतांक "A" और सभी ऋणेत्तर पूर्णांक "k" के लिए। यदि "M" = "k"! हो तो यह अन्तराल ["a","b"] पर वास्तविक विश्लेषणात्मक फलनों की कक्षा है। कक्षा "C"(["a","b"]) "आविश्लेषिक" होगी यदि जब "f" ∈ "C"(["a","b"]) और
कुछ बिंदुओं के लिए "x" ∈ ["a","b"] और सभी "k", "f" समान रूप से शून्य हो।
एक फलन "f" को "आविश्लेषिक फलन" कहलाता है यदि "f" किसी आविश्लेषिक कक्षा में हो।
प्राकृतिक लघुगणक
किसी संख्या के प्राकृतिक लघुगणक (natural logarithm) का अर्थ है, उस संख्या का e आधार पर लघुगणक . e एक अप्रिमेय प्रागनुभविक संख्या है जिसका मान लगभग 2.718 है। प्राकृतिक लघुगणक को प्रायः ln "x", या log "x" से निरूपित किया जाता है। जब कभी आधार "e" ही सन्दर्भ में हो तब कभी-कभी इसे log "x" भी लिख देते हैं। स्पष्टता लाने के लिए कभी-कभी कोष्टक का भी प्रयोग कर देते हैं, जैसे- ln("x"), log("x") या log("x")। कोष्टक का प्रयोग उन स्थितियों में अधिक उपयोगी होता है जब कोई जटिल व्यंजक लिखा जा रहा हो।
यदि किसी संख्या का साधारण लघुगणक (common logarithm) दिया हुआ हो तो उस संख्या का प्राकृतिक लघुगणक निम्नलिखित सम्बन्ध की सहायता से निकाला जा सकता है-
हम जानते हैं कि
इसमें b के स्थान पर e रखने पर,
यहाँ log("e") के मतलब log("e") है।
तथा
घासभूमि
घासभूमि या विहारभूमि या चमनज़ार ऐसे विस्तृत क्षेत्र को कहते हैं जहाँ दूर-दूर तक घास और छोटे झाड़ फैले हुए हों। ऐसी जगहों पर जहाँ-तहाँ वृक्ष भी हो सकते हैं लेकिन भूमि के अधिकतर हिस्से पर घास ही बिछी हुई होती है। अंटार्कटिका को छोड़कर घासभूमियाँ हर महाद्वीप पर पाई जाती हैं और अक्सर स्थानीय नामों से जानी जाती हैं। दक्षिणी अफ़्रीका में इसे 'वॅल्ड', उप-सहारवी अफ़्रीका में 'सवाना', यूरोप व एशिया में 'स्तेपी', उत्तर अमेरिका में 'प्रेरी' और दक्षिण अमेरिका में 'पाम्पास' के नाम से जाना जाता है। भारतीय उपमहाद्वीप के उत्तरी इलाक़ों में घासभूमि के छोटे क्षेत्रों को 'मर्ग' कहा जाता है। वह घासभूमि जिसका प्रयोग जानवर चराने के लिये किया जाता हो, उसे अक्सर चारागाह भी कहा जाता है। विश्व के अलग भागों की घासभूमियों में घास की जातियों में भी अंतर होता है। दक्षिण अमेरिका के उत्तरी भाग और दक्षिण अफ़्रीका की घासभूमियों में घासों की सबसे अधिक जातीय विविधता पाई गई है।पम्प्पास घास रहित मैदान होते है
नगचु विभाग
नगचु विभाग (तिब्बती: ནག་ཆུ་ས་ཁུལ་, अंग्रेज़ी: ), जिसे जनवादी गणतंत्र चीन का प्रशासन चीनी में नचु विभाग (चीनी: , अंग्रेज़ी: ) बुलाता है, तिब्बत का एक प्रशासनिक विभाग है जो वर्तमान में जनवादी गणतंत्र चीन द्वारा नियंत्रित तिब्बत स्वशासित प्रदेश का हिस्सा है। यह क्षेत्र तिब्बत स्वशासित प्रदेश के पूर्वोत्तर में स्थित है और उस प्रशासनिक प्रान्त का सबसे बड़ा विभाग है। यह पारम्परिक रूप से तिब्बत के इउ-त्संग क्षेत्र का हिस्सा है। इसकी राजधानी भी नगचु नाम का एक शहर है। चिंगहई-तिब्बत रेलमार्ग इस विभाग से गुज़रता है और नगचु में २०१४ में उदघाटित होने वाला नगचु दगरिंग हवाई अड्डा विश्व का सबसे ऊँचा हवाई अड्डा होगा।
प्रशासनिक रूप से नगचु विभाग ११ ज़िलों में बंटा हुआ है:
न्यिंगची विभाग
न्यिंगची विभाग या न्यिंगख्री विभाग (तिब्बती: ཉིང་ཁྲི་ས་ཁུལ་, अंग्रेज़ी: ), जिसे जनवादी गणतंत्र चीन का प्रशासन चीनी में लिन्झी विभाग (चीनी: , अंग्रेज़ी: ) बुलाता है, तिब्बत का एक प्रशासनिक विभाग है जो वर्तमान में जनवादी गणतंत्र चीन द्वारा नियंत्रित तिब्बत स्वशासित प्रदेश का हिस्सा है। यह क्षेत्र तिब्बत स्वशासित प्रदेश के दक्षिणपूर्व में स्थित है। इसकी सीमाएँ भारत के अरुणाचल प्रदेश राज्य से लगती हैं और चीन की सरकार उस भारतीय राज्य के इस विभाग का हिस्सा होने का दावा करता है हालांकि भारत इस दावे का खंडन करता है। विश्व-प्रसिद्ध यरलुंग त्संगपो महान घाटी और नमचा बरवा नामक पर्वत इसी विभाग के मेदोग ज़िले में स्थित हैं। ऐतिहासिक रूप से न्यिंगची विभाग का भूक्षेत्र तिब्बत के पारम्परिक खम प्रान्त का हिस्सा हुआ करता था।
प्रशासनिक रूप से नगचु विभाग ७ ज़िलों में बंटा हुआ है। चीनी सरकार के अनुसार भारत के अरुणाचल प्रदेश के कई हिस्से इस विभाग के मेदोग और ज़ायु ज़िलों के भाग हैं, लेकिन भारत इसका खंडन करता है और यह क्षेत्र भारत के नियंत्रण में भी हैं।
चमदो विभाग
चमदो विभाग (तिब्बती: ཆབ་མདོ་ས་ཁུལ་, अंग्रेज़ी: ) तिब्बत का एक प्रशासनिक विभाग है जो वर्तमान में जनवादी गणतंत्र चीन द्वारा नियंत्रित तिब्बत स्वशासित प्रदेश का हिस्सा है। यह क्षेत्र तिब्बत स्वशासित प्रदेश के पूर्व में स्थित है। यह पारम्परिक रूप से तिब्बत के खम क्षेत्र का हिस्सा है। इसकी राजधानी भी चमदो नाम का शहर है।
प्रशासनिक रूप से नगचु विभाग ११ ज़िलों में बंटा हुआ है:
रश (२०१२ फ़िल्म)
रशा २०१२ में प्रदर्शित शमीन देसाई निर्देशित बॉलीवुड की रहस्यमय फ़िल्म है। यह फ़िल्म इमरान हाशमी, नेहा धूपिया, सागरिका घाटगे, आदित्य पंचोली और राहुल सिंह अभिनीत है। फ़िल्म की कहानी मीडिया और अपराध के सम्बंध की ओर निर्दिष्ट है। फ़िल्म की कहानी, मीडिया, राजनीति, अपराध, सम्भोग को जीवन और मृत्यु से जोड़ते हुए दिखाती है। समर ग्रोवर (इमरान हाशमी) एक संघर्षरत समाचार दाता है।
फ़िल्म के गीत प्रीतम द्वारा रचित हैं। इसमें ६ गाने हैं और गीत सईद क़ादरी, कुमार, आशिष पण्डित एवं हार्ड कौर द्वारा लिखे गये हैं।
सुलोचना (फ़िल्म अभिनेत्री)
सुलोचना लाटकर (जन्म ३० जुलाई १९२८) ज्यादातर अपने स्क्रीन नाम सुलोचना से जानी जाती हैं, जो मराठी और हिंदी सिनेमा की एक प्रसिद्ध अभिनेत्री हैं। इनको लगभग २५० मराठी फिल्मों में अपने अभिनय के लिए जाना जाता है। हिंदी सिनेमा में १९५० तथा १९६० के दशक में वह माँ की भूमिका निभाने के रूप में जानी जाती हैं। सन् २००३ में, उनको बाबूराव पेंटर, जो कि आधुनिक मराठी सिनेमा के संस्थापकों में से एक थे, की जयंती के अवसर पर अखिल भारतीय मराठी चित्रपट महामंडल द्वारा संस्थापित चित्रभूषण पुरस्कार से सम्मानित किया गया। सन् २००९ में, उनको महाराष्ट्र सरकार द्वारा महाराष्ट्र भूषण पुरस्कार से सम्मानित किया गया। वह अब प्रभा देवी, मुंबई में रहती हैं।
अनुपम अमोद
अनुपम अमोद एक भारतीय पार्श्व गायक हैं। आंशिक डिस्कोग्राफी
यमद्रोक झील
यमद्रोक झील या यमद्रोक त्सो या यमद्रोक यम्त्सो तिब्बत में एक मीठे पानी की झील है। यह तिब्बत की चार बड़ी धार्मिक-रूप से पवित्र झीलों में से एक है। यह बर्फ़-ढके पर्वतों से घिरी हुई है और कई झरनों के पानी इसे भरते रहते हैं। झील ग्यांत्से शहर से ९० किमी पश्चिम में और तिब्बत की राजधानी ल्हासा से १०० किमी पूर्वोत्तर में है। स्थानीय आस्थाओं के अनुसार यह झील एक देवी का रूप है। झील के एक छोर पर एक प्रायद्वीप (पेनिनसुला) है जिसपर समदिन्ग बौद्ध-मठ बना हुआ है। यह 'झील का सिंहासन' भी कहलाता है और तिब्बत का इकलौता बड़ा मठ है जिसका धार्मिक नेतृत्व एक महिला (साधवी) करती हैं। यमद्रोक झील तिब्बत के ल्होखा विभाग (चीनी सरकारी दस्तावेज़ों में 'शाननान विभाग') में स्थित है जो दक्षिणी तिब्बत में पड़ता है। नगरत्से गाँव झील के पास स्थित है।
मैक्सिमम (फ़िल्म)
मैक्सिमम 2012 की हिन्दी क्राइम/रहस्यमय फ़िल्म है जिसके लेखक और निर्देशक कबीर कौशिक हैं। इस फ़िल्म में नसीरुद्दीन शाह, सोनू सूद, नेहा धूपिया और विनय पाठक मुख्य भूमिका में हैं। मैक्सिमम 29 जून 2012 को प्रकाशित हुई। फ़िल्म प्रदर्शन के पश्चात फ़िल्म को मिश्रित समीक्षाएँ मिली लेकिन टिकट खिड़की पर यह फ़िल्म बुरी तरह से पिट गयी। मैक्सिमम 2003 की पृष्ठभूमी पर आधारित हैं और पांच साल की अवधि की कहानी है। इस दौरान 26/11 की घटना का भी ज़िक्र है। दो एंकाउंटर स्पेशलिस्ट इंस्पेक्टर प्रताप पंडित (सोनू सूद) और अरुण ईमानदार (नसीरुदीन शाह) एक दूसरे पर हावी होना चाहते हैं और इसी होड़ में अपनी क्रूरता का परिचय देते हैं। अपनी रंजिश को दिखाते हुए वो किसी भी हद तक जा सकते हैं। यदि एक प्रतिवादी दो आदमी मारता है तो दूसरा भी दो या उससे ज्यादा आदमी मारता है। ज़ाहिर हैं कि ऐसे में कुछ बेगुनाह आदमी ही बलि का बकरा बनते हैं। इन सबकी जिम्मेदार अराजकता हैं जिसका फायदा दोनों उठाते हैं। इस लड़ाई में ना केवल उनके सीनियर बल्कि कुछ राजनेता भी उनका साथ देते हैं और जब तक ये लोग उनका साथ न दे तब तक उनका काम अधूरा ही रहता है।
=टिकट खिड़की= मैक्सिमम को टिकट खिड़की पर असफलता मिली और केवल ₹22.5 मिलियन ही अर्जित कर पायी। फ़िल्म का संगीत अमजद नदीम विक्रम और देवी श्री प्रसाद (आ आंटे अमलापुरम) द्वारा तथा गीत लेखन का कार्य शबीर अहमद द्वारा किया गया है। आ आंटे अमलापुरम इसी नाम से तेलुगू फ़िल्म "आर्या" से प्रतिलिपी किया गया है।
कबीर कौशिक
कबीर कौशिक एक भारतीय फ़िल्म निर्देशक और पटकथा लेखक हैं। उनका जन्म पटना, बिहार में हुआ।
कबीर सतीश कौशिक के छोटे भाई हैं। कबीर के केवल एक बहन है जिसका नाम किमिको है।
आर्य बब्बर
आर्य बब्बर का जन्म 24 मई 1981 को हुआ, वो एक भारतीय अभिनेता हैं जो बॉलीवुड फ़िल्मों में और पंजाबी फ़िल्मों में काम करते हैं।
आर्य बब्बर भारतीय नेता और अभिनेता राज बब्बर और फ़िल्म व नाटकों में अभिनय के लिए प्रसिद्ध नादिरा बब्बर के पुत्र हैं, तथा अभिनेत्री जूही बब्बर तथा अभिनेता प्रतीक बब्बर के बड़े भाई हैं।
सोनू सूद
सोनू सूद (जन्म 30 जुलाई 1973, मोगा, पंजाब में) एक भारतीय मॉडल और अभिनेता हैं जो हिन्दी, तेलुगू कन्नड़ और तमिल फ़िल्मों में अभिनय करते हैं। वो मिस्टर इंडिया प्रतियोगिता के प्रतियोगी भी रहे हैं, वो अपोलो टायर्स, एयरटेल आदि विज्ञापनों में भी काम करते हैं। टॉलीवुड फ़िल्मों में वो फ़िल्म अरुंधति (2009) में प्रतिपक्षी पसुपति के अभिनय के लिए जाने जाते हैं। सितंबर 2020 में, सूद को COVID-19 महामारी के दौरान उनके मानवीय कार्यों के लिए संयुक्त राष्ट्र विकास कार्यक्रम (UNDP) द्वारा प्रतिष्ठित 2020 SDG स्पेशल ह्यूमैनिटेरियन एक्शन अवार्ड ’ के लिए चुना गया था।
सोनू सूद का जन्म 30 जुलाई 1973 को मोगा पंजाब में हुआ, लेकिन बाद में उच्च शिक्षा के लिए वो नागपुर स्थापित हो गये जहाँ के यशवंतराव चव्हाण अभियांत्रिकी महाविद्यालय में वो मॉडलिंग में
सूद ने 1996 में एक तेलुगु महिला सोनाली से शादी की। उनके दो बेटे हैं।
उन्होंने सभी कद के लोगों की मदद के लिए सूद चैरिटी फाउंडेशन की स्थापना की।
मई 2020 में, COVID-19 महामारी के कारण देशव्यापी तालाबंदी के दौरान, सूद ने हजारों फंसे हुए भारतीय प्रवासी श्रमिकों को उनके लिए बसों, विशेष ट्रेनों और चार्टर्ड उड़ानों की व्यवस्था करके उनके घरों तक पहुँचने में मदद की। जुलाई 2020 में उन्होंने किर्गिस्तान में फंसे 1,500 से अधिक भारतीय छात्रों को बिश्केक से वाराणसी ले जाने के लिए चार्टर्ड फ्लाइट की व्यवस्था की। महामारी के दौरान उनके दान की सराहना की गई, और उन्हें भारत में एक वास्तविक जीवन के नायक के रूप में प्रतिष्ठित किया गया।
25 जुलाई 2020 को, एक किसान की बेटियों के खेत की जुताई करने का एक वीडियो, जैसे बैल अपने कंधों पर जूए के साथ सोशल मीडिया पर वायरल हुआ। सूद ने जल्दी से परिवार को ट्रैक्टर भेजा। 5 अगस्त 2020 को, उन्होंने मुख्य रूप से तमिलनाडु के 101 मेडिकल छात्रों की मदद की, जो लॉकडाउन के दौरान मॉस्को में फंसे हुए थे, उनकी मदद के लिए अपनी टीम से संपर्क करने के बाद उनके द्वारा की गई चार्टर्ड फ्लाइट से सुरक्षित चेन्नई पहुँचे।
आदित्य श्रीवास्तव
आदित्य श्रीवास्तव (जन्म २१ जुलाई १९६८ , इलाहाबाद में) एक भारतीय फ़िल्म अभिनेता और टीवी प्रयोक्ता हैं। यह भारत के सबसे लंबे समय तक चलने वाले धारावाहिक सीआईडी में वरिष्ठ निरीक्षक अभिजीत के अभिनय के लिए जाने जाते हैं। इन्होंने हिन्दी फ़िल्मों सत्या (१९९८), गुलाल (२००९), पाँच, ब्लैक फ्राईडे और दिल से में भी निर्णायक भूमिका निभाई है। इसके अलावा कालो फ़िल्म में भी बखूबी भूमिका निभाई है। आदित्य श्रीवास्तव अभी अभिजीत के नाम से काफी प्रसिद्ध हैं।
आदित्य श्रीवास्तव ने इलाहाबाद विश्वविद्यालय से अध्ययन करने के पश्चात दिल्ली स्थापित हो गए और १९८९ में तक थियेटरों में काम करते थे। इसके बाद इन्होंने सीआईडी धारावाहिक में कदम रख दिया जो अभी तक इसमें लगे हुए है।
लिंडा आर्सेनिओ
लिंडा आर्सेनिओ (जन्म 20 जून 1978) एक अमेरीकी अभिनेत्री और मॉडल हैं। वो मुख्य रूप से विभिन्न भाषाओं में भारतीय फ़िल्मों में नजर आती हैं। उन्हें मुख्यतः उनकी 2006 में प्रदर्शित फ़िल्म काबुल एक्सप्रेस के लिए जाना जाता है।
आर्सेनिओ का जन्म गल्वेस्तों द्वीप, टॅक्सस, संयुक्त राज्य अमेरिका में हुआ। उनकी माँ सल्वाडोर और पिता यूगोस्लावी हैं। उनके दो बहने और एक भाई है जो टेक्सास में रहते हैं।
उन्होंने अपना करियर "इंडिपेंडेंश फ़िल्म" से शुरूआत की। उन्होंने तमिल और तेलुगू फ़िल्मों में भी काम किया। तेलुगू फ़िल्म "भद्र" में उन्होंने कार्य किया। उनकी आगामी फ़िल्म ट्विंकल-ट्विंकल लिटिल स्टार है।
तन्निष्ठा चटर्जी
तन्निष्ठा चटर्जी एक भारतीय फ़िल्म अभिनेत्री हैं। उन्हें मुख्यतः उनकी फ़िल्म "ब्रिक लेन" (2007) में उनके अभिनय के लिए जाना जाता है, जो मोनिका अली के उपन्यास "ब्रिक लेन" पर आधारित है। उनहें ब्रिटिश स्वतंत्र फिल्म पुरस्कार के लिए सर्वश्रेष्ठ अभिनेत्री के रूप में नामित भी किया गया था। उनका मशहूर अभिनय अकादमी पुरस्कार विजेता जर्मन फ़िल्म फ्लोरियन गलेनबेर्जर द्वारा निर्देशित फ़िल्म "शेडोज़ ऑफ़ टाइम", अभय देओल के साथ "रोड फ़िल्म" और "बिबार" जिसके लिए उन्हें 2006 ओसियन फ़िल्म फेस्टीवल में सर्वश्रेष्ठ अभिनेत्री का पुरस्कार मिला और 2007 में बंगाली फ़िल्म जर्नलिस्ट असोशिएशन अवार्ड मिला।
अभिजीत सावंत
अभिजीत सावंत (जन्म 7 अक्टूबर 1981) एक भारतीय गायक हैं। वे इंडियन आइडल (सीजन 1) के विजेता रहे हैं। वे प्रथम "क्लिनिक ऑल क्लियर- जो जीता वोही सुपरस्टार" प्रथम प्रतियोगी हैं और इंडियन आइडल में तीसरे स्थान पर रहे। फिल्म आशिक बनाया आपने में उन्हें पहला अनुबंध मिला जिनमें उन्होंने 'मर जावां' का गीत गाया। उनके कुछ उल्लेखनीय विडियो-एलबम भी लोकप्रिय रहे जैसे, 'मोहब्बतें लुटाउंगा', 'जुनून', आदि। लोकप्रिय टीवी धारावाहिक सीआईडी में उन्होंने मुख्य भूमिका भी अदायगी की है।
संजय नार्वेकर
संजय नार्वेकर (जन्म 1962, सिंधुदुर्ग) एक भारतीय राज्य महाराष्ट्र से अभिनेता हैंi उन्होंने मराठी और हिन्दी फ़िल्मों में अभिनय करते हैं।
उन्होंने विभिन्न मराठी फ़िल्मों में मुख्य भूमिका में और हिन्दी फ़िल्मों में सहायक अभिनेता के रूप में अभिनय किया है।
केतकी दवे
केतकी दवे (पूर्व: जोशी; जन्म 13 अगस्त 1960, बोम्बे में) एक भारतीय फ़िल्म अभिनेत्री हैं। उन्होंने 75 से अधिक गुजराती फ़िल्मों में; तथा "आमदनी अट्ठन्नी खर्चा रुपैया", "मनी है तो हनी है", कल हो ना हो और "हेल्लो! हम लल्लन बोल रहे हैं" जैसी प्रसिद्ध हिन्दी फ़िल्मों में अभिनय किया है। उन्होंने बहुत टीवी धारावहिकों में भी अभिनय किया है जैसे "नच बलिए 2", "बिग बॉस", "क्योंकि सास भी कभी बहू थी", और "बेहेनिन"।
सोफी चौधरी
सोफी चौधरी (जन्म सोफिया चौधरी, 8 फ़रवरी 1981) एक ब्रितानी फ़िल्म अभिनेत्री और गायिका हैं। वो प्राथमिक रूप से भारतीय फ़िल्मों में और पूर्व एमटीवी इण्डिया वीजे और सामयिक मॉडल और टेलीविजन प्रस्तोता हैं।
ग्यांत्से
ग्यांत्से (, तिब्बती: རྒྱལ་རྩེ་) तिब्बत का एक शहर है। ऐतिहासिक रूप से यह ल्हासा और शिगात्से के बाद तिब्बत का तीसरा सबसे बड़ा शहर हुआ करता था लेकिन अब तिब्बत में ग्यांत्से से बड़े दस और नगर हैं। यह चुम्बी घाटी, यातोंग और सिक्किम से आने वाले ऐतिहासिक व्यापारिक मार्गों पर स्थित है। यह अपने 'ग्यांत्से द्ज़ोन्ग' (ग्यांत्से क़िले) के लिये भी प्रसिद्ध है।
दालाँवेयर
दालाँवेयर (Jean-Baptiste le Rond d'Alembert ; फ्रांसीसी उच्चारण: [ʒɑ̃ batist lə ʁɔ̃ dalɑ̃bɛːʁ]; १७१७-१७८३ ई.) फ्रांसीसी गणितज्ञ थे।
इनका जन्म पेरिस में हुआ। २४ वर्षं की आयु में ही इनको पैरिस की विज्ञान अकादमी में प्रवेश मिला गया और १७५४ ई. में ये अकादमी के स्थायी मंत्री बना दिए गए। १७४३ ई. में दालाँवेयर के सिद्धांत (अर्थात्, निहित और फलवत् बल तुल्य होते हैं) पर आधारित इनकी पुस्तक 'त्रेते द दिनामिक' (Traite' de dynamique) प्रकाशित हुई। इसमें 'गति के नियम' और उनपर आश्रित विचारों को अत्यधिक व्यापक रूप में वैश्लेषिक भाषा में प्रदर्शित किया गया है। दालाँवेयर ने इस सिद्धांत का प्रयोग १७४४ ई. में तरलों के साम्य और उनकी गति की दशाओं का तथा १७४६ ई. प्रकंपित रज्जु (vibrating string) एवं विषुवों की अग्रगति (precession of the equinoxes) के निर्मेयों को हल करने में किया। इन अन्वेषणों के मध्य इनके समक्ष अनेक आंशिक अवकल समीकरण आए, जिनको इन्हें हल करना पड़ा। इस कार्य से दालाँवेयर तत्कालीन आंशिक अवकल समीकरणवेत्ताओं में अग्रगण्य हो गए।
मकोतो कोबायाशी (भौतिकी)
मकोतो कोबायाशी (जापानी:小林 誠) (जन्म 7 अप्रैल 1944, नागोया-सी, जापान में) एक जापानी भौतिक विज्ञानी हैं उन्हें मुख्यतः आवेश-समता उल्लंघन पर किये गये उनके कार्य के लिए जाना जाता है, इस कार्य के लिए उन्हें 2008 भौतिकी में नोबेल पुरस्कार से सम्मानित किया गया।
मकोतो कोबायाशी
मकोतो कोबायाशी निम्न में से किसी एक का उल्लेख कर सकता:
कटघोरा
कटघोरा (Katghora) भारत के छत्तीसगढ़ राज्य के कोरबा ज़िले में स्थित एक नगर है। यह इसी नाम की तहसील का मुख्यालय भी है। कटघोरा ज़िला मुख्यालय, कोरबा से 26 किमी उत्तर में तथा राज्य की राजधानी, रायपुर, से 196 किमी दक्षिण में स्थित है।
कटघोरा की स्थिति पर है। यहां की औसत ऊंचाई है ३१२ मीटर (१०२३ फुट) है।
कोरबा - कटघोरा रोड पर पुटका पहाड़ की चोटी पर स्थित कोसगईगढ़ बहुत खूबसूरत है। यह समुद्र तल से 1570 मी. की ऊंचाई पर स्थित है। इसका निर्माण कोरबा के राजा ने कराया था। कोसगईगढ़ में एक खूबसूरत किला है। इसका प्रवेश द्वार एक गुफा की भांति है और यह इतना संकरा है कि इसमें से एक बार में केवल एक व्यक्ति गुजर सकता है। आक्रमण के समय सैनिक इस किले से दुश्मनों पर पत्थरों से आक्रमण करते थे। किले के चारों तरफ घना जंगल है, जिसमें अनेक प्रजाति के वन्य पशु-पक्षियों को देखा जा सकता है। कोसगईगढ़ में पर्यटक किले के अलावा भी अनेक ऐतिहासिक अवशेषों देख सकते हैं।
कोरबा के मुख्यालय से 22 कि॰मी॰ की दूरी पर कोरबा-चांपा रोड पर सुन्दर मड़वारानी मन्दिर स्थित है। यह मन्दिर एक चोटी पर बना हुआ है और मड़वारानी देवी को समर्पित है। स्थानीय निवासी के अनुसार सितम्बर -अक्टूबर में नवरात्रों में यहां पर कल्मी के वृक्ष के नीचे ज्वार उगती है। नवरात्रों में यहां पर स्थानीय निवासियों द्वारा भव्य मेले का आयोजन किया जाता है। इस मेले में स्थानीय निवासियों के साथ पर्यटक भी बड़े उत्साह से भाग लेते हैं।
चैतुरगढ़ को लाफागढ़ के नाम से भी जाना जाता है। यह 3060 मी. ऊंचे पहाड़ पर बसा हुआ है और कोरबा से 70 कि॰मी॰ की दूरी पर स्थित है। इसका निर्माण राजा पृथ्वी देव ने कराया था। यह एक किले जैसा लगता है। इसमें तीन प्रवेश द्वार हैं। इन प्रवेश द्वारों के नाम मेनका, हुमकारा और सिम्हाद्वार हैं। मन्दिर के पास खूबसूरत शंकर गुफा भी है, जो लगभग 25 फीट लंबी है। गुफा का प्रवेश द्वार बहुत छोटा है। इसलिए पर्यटकों को गुफा में प्रवेश करने के लिए काफी मशक्कत करनी पड़ती है। मन्दिर और गुफा देखने के अलावा पर्यटक इसकी प्राकृतिक सुन्दरता की झलकियां भी देख सकते हैं। वह यहां पर पर वन्य पशु-पक्षियों को देख सकते हैं।
मुम्बई, भोपाल, नागपुर और खजुराहो से रायपुर हवाई अड्डे तक प्रतिदिन वायु सेवा है। रायपुर से पर्यटक आसानी से कोरबा तक पहुंच सकते हैं।
अम्बिकापुर से सिमगा जाने वाला राष्ट्रीय राजमार्ग 130 और चम्पा, छत्तीसगढ़ जाने वाला राष्ट्रीय राजमार्ग 149बी यहाँ से गुज़रते हैं। कटघोरा न्यायधानी बिलासपुर और राजधानी रायपुर से जुडा हुआ है। इसके एक तरफ कोरबा व एक तरफ अमरकन्टक पेन्ड्रा है।
चुम्बी घाटी
चुम्बी घाटी तिब्बत के शिगात्से विभाग में स्थित एक घाटी है। यह उस स्थान पर स्थित है जहाँ भारत के सिक्किम राज्य, भूटान और तिब्बत तीनों की सीमाएँ मिलती हैं। हालांकि तिब्बत एक ठंडा प्रदेश है, चुम्बी वादी में गर्मियों में मौसम अच्छा होता है और स्थानीय वनस्पतियों में बहुत फूल आते हैं। कूटनीतिक दृष्टि से ३,००० मीटर पर स्थित चुम्बी घाटी का बहुत महत्व रहा है क्योंकि भारत पर तिब्बत से आक्रमण करने का यह एक आसान मार्ग है। १९०४ में भारत की ब्रिटिश सरकार ने तिब्बत पर चढ़ाई करके चुम्बी पर नौ महीने का क़ब्ज़ा कर लिया था। ब्रिटिश सरकार के अन्दर चुम्बी को औपचारिक रूप से भारत का भाग बनाने के लिये काफ़ी खीचातानी चली लेकिन अन्त में इसे तिब्बती सरकार के हवाले कर दिया गया। भारत और तिब्बत के बीच के दो महत्वपूर्ण पहाड़ी दर्रे - नाथू ला और जेलेप ला - के एक तरफ़ के मुख चुम्बी वादी में ही खुलते हैं। १९५० के दशक में जनवादी गणतंत्र चीन ने तिब्बत पर क़ब्ज़ा कर लिया और १९९० के बाद नाथू दर्रे और जेलेप दर्रे तक चौड़ी सड़कें बना दी जिस से भारतीय समीक्षकों के अनुसार भविष्य में युद्धस्थिति में यहाँ के रास्ते चीनी सेनाएँ तीव्रता से भारत पर धावा बोल सकती हैं।
चुंबीघाटी हिमालय की दक्षिणी ढालों पर समुद्रतट से ९,५०० फुट ऊँची यह घाटी (क्षेत्रफल ७०० वर्ग मील) भारत को तिब्बत से मिलाती है। इसके पूर्व में भूटान और पश्चिम में सिक्किम हैं। यद्यपि राजनीतिक रूप में यह पहले तिब्बत के और अब चीन के आधिपत्य में है, तथापि भौगोलिक दृष्टि से इसे भारत का अंग हाना चाहिए। इसी मार्ग से १९०४ ई. में ब्रिटिश मिशन गया था। यह उत्तर-उत्तर-पूर्व में दांग्ला (Tang-la) दर्रे तक फैली है। इस घाटी में तोरसा नदी बहती है और इसी नद के द्वारा बने छोटे छोटे समतल क्षेत्रों में जो, गेहूँ और तरकारियों की खेती होती है। आमो चू नदी पर चुंबी घाटी का प्रसिद्ध नगर चुंबी बसा है, जिसके ५४ किमी दक्षिण-पश्चिम कालिंपाँग स्थित है। वर्तमान भारत-चीन संघर्ष की दृष्टि से इस घाटी का सैनिक महत्व बढ़ गया है।
मेनमेचो झील
मेनमेचो झील () भारत के सिक्किम राज्य के पूर्व सिक्किम ज़िले में स्थित एक पर्वतीय झील है। पास ही स्थित त्सोंगमो झील से यह लगभग २० किमी की दूरी पर है, जबकि इसकी दूसरी तरफ़ आगे चलकर तिब्बत की चुम्बी घाटी को भारत से जोड़ने वाला प्रसिद्ध जेलेप ला दर्रा पड़ता है। मेनमेचो झील से रंगपो चू नामक नदी निकलती है जो तीस्ता नदी की एक महत्वपूर्ण उपनदी है। झील को पानी गर्मियों में पिघलती हुई बर्फ़ से और वर्षाऋतु में मॉनसून की बारिशों से मिलता है। मेनमेचो में ट्राउट मछली की भरमार है और स्थानीय लोग इसे अक्सर पकड़ते हैं।
तीस्ता नदी
तिस्ता नदी भारत के सिक्किम तथा पश्चिम बंगाल राज्य तथा बांग्लादेश से होकर बहती है। यह सिक्किम और पश्चिम बंगाल के जलपाइगुड़ी विभाग की मुख्य नदी है। पश्चिम बंगाल में यह दार्जिलिङ जिले में बहती है। तिस्ता नदी को सिक्किम और उत्तरी बंगाल की जीवनरेखा कहा जाता है।
सिक्किम और पश्चिम बंगाल से बहती हुई यह बांग्लादेश में प्रवेश करती है और ब्रह्मपुत्र नदी में मिल जाती है। इस नदी की पूरी लम्बाई ३१५ किमी है।
भारत और बंग्ला देश के बीच संयुक्त रूप से प्रवाहित होने वाली यह नदी भारत के सिक्किम और पश्चिम बंगा होते हुए बंगला देश में प्रवेश करती है। बंगाल की खाड़ी में गिरने वाली यह नदी भारत के साथ ही बंगला देश की समृद्धि की दृष्टि से बेहद महत्वपूर्ण नदी है।
हिन्दू पुराणों के अनुसार यह नदी देवी पार्वती के स्तन से निकली है। 'तिस्ता' का अर्थ 'त्रि-स्रोता' या 'तीन-प्रवाह' है।
सिक्किम प्रान्त की जितनी लम्बाई है लगभग पूरी लम्बाई लेकर बहती यह नदी वरदान्त हिमालय का समसितोष्ण र नदी की घाटी से उष्णकटिबंध तापमान को काटकर ले जाती है। चमकिली हरे (emerald) रंग की यह नदी बांग्लादेश में ब्रह्मपुत्र नदी में मिलनेसे पूर्व सिक्किम और पश्चिम बंगाल की सीमा॑ओं के रूप में बहती है।
भारत-बांग्लादेश समझौते के तहत किस देश को कितना पानी मिलेगा, फिलहाल यह साफ नहीं है। जानकारों का कहना है कि समझौते के प्रारूप के मुताबिक, बांग्लादेश को 48 फीसदी पानी मिलना है, लेकिन पश्चिम बंगाल सरकार की दलील है कि ऐसी स्थिति में उत्तर बंगाल के छह जिलों में सिंचाई व्यवस्था पूरी तरह ठप हो जाएगी।
पश्चिम बंगाल की मुख्यमंत्री ममता बनर्जी ने इस मुद्दे पर मार्च, 2015 में बांग्लादेश की प्रधानमंत्री शेख हसीना से बात की। यह वार्ता सकारात्मक रही तथा ममता बनर्जी ने बांग्लादेश को उचित जल बँटवारे का आश्वासन दिया।
नदी की सहायक रांगपो नदी पर रंगीत बांध है।
त्सोंगमो झील
त्सोंगमो झील या चंगू झील भारत के सिक्किम राज्य के पूर्व सिक्किम ज़िले में स्थित एक झील है। ३,७८० मीटर की ऊँचाई पर स्थित इस झील का पानी पास की हिमानियों (ग्लेशियर) से आता है। यह सिक्किम की प्रान्तीय राजधानी गंगटोक से ४० किमी दूर है। यहाँ से उत्तर में सड़क मेनमेचो झील से होती हुई नाथू ला (दर्रे) की ओर निकलती है जिसके पार तिब्बत की चुम्बी घाटी स्थित है। पूर्व-पूर्वोत्तर में तिब्बत की सरहद केवल ५ किमी दूर है। सर्दियों में इस झील की सतह जम जाती है।